Somerxíbel moderno retirado *Star III* da Scripps Institution of Oceanography.
 Blootniak
 Mergullo experimental *de DeepFlight Aviator* na baía de Monterey. Nun redeseño radical do submarino, "voa" baixo a auga como un avión en lugar de usar lastre como un dirixíbel. O deseñador, Graham Hawkes, pensa que unha variación deste deseño podería chegar ao fondo da fosa máis profunda do océano.
Un **somerxíbel** ou **somerxible**, **sumerxible**, **submerxible** ou **submerxíbel** (de *submersión*; en portugués *submersível,* en castelán *sumergible* e en inglés *submersible*) é un pequeno vehículo deseñado para operar debaixo da auga. O termo utilízase a miúdo para diferenciarse doutros vehículos submarinos coñecidos como submarinos, porque o submarino é un buque totalmente autónomo, capaz de renovar a súa propia enerxía e renovar aire, mentres que un somerxíbel é normalmente alimentado por un barco, por unha plataforma, por unha tripulación de costa ou ás veces por un submarino maior. Porén, de uso común polo público en xeral, a palabra *submarino* pódese usar para describir un buque que, por definición técnica, é en realidade un somerxíbel. Hai moitos tipos de somerxíbeis, incluíndo buques tripulados e non tripulados, tamén coñecidos como vehículos operados a distancia ou **ROV** (*remotely operated vehicles*). Os somerxíbeis teñen moitos usos en todo o mundo, como en oceanografía, arqueoloxía submarina, exploración oceánica, aventura, mantemento e recuperación de equipos e videografía submarina.

ROVs
----

Os pequenos somerxíbeis non tripulados chamados ROV úsanse amplamente hoxe en día para traballar en augas demasiado profundas ou demasiado perigosas para os mergulladores.

Os vehículos operados a distancia reparan plataformas petrolíferas e conectan cables aos barcos afundidos para levantalos. Estes vehículos están conectados por un cabo (un cable groso que proporciona enerxía e comunicacións) a un centro de control dun barco. Os operadores do barco teñen acceso ás imaxes de vídeo enviadas polo robot e poden controlar os seus propulsores e o brazo mecánico. O afundimento do *Titanic* foi explorado por tal vehículo, así como por un barco tripulado.

Notas
-----

1. ↑  "Dicionario; somerxíbel". *Real Academia Galega*. Consultado o 2023-03-19.
2. ↑  "bUSCatermos; somerxíbel". *aplicacions.usc.es*. Consultado o 2023-03-19.
3. ↑  Agrelo, Ana Isabel Boullón; Romero, Henrique Monteagudo; Cancela, Xermán García (1988). *Diccionario normativo galego-castelán*. Editorial Galaxia. ISBN 978-84-7154-641-8.
4. ↑  "Informativo Galicia 19:50 - 13/03/23". *RTVE*. 2023-03-13. Consultado o 2023-03-20.
5. ↑  Biodiversidade, Munilla (2020-07-27). "Seguimento remoto de aves mariñas". Consultado o 2023-03-20.
6. ↑  "Dicionario; submersión". *Real Academia Galega*. Consultado o 2023-03-20.
7. ↑  *The Canadian Encyclopedia*. 2011.
8. ↑  "Exploration Tools: ROVs: NOAA Office of Ocean Exploration and Research". *oceanexplorer.noaa.gov* (en inglés). Consultado o 2023-03-19.
9. ↑  *Ocean Outpost: The Future of Humans Living Underwater*, por Erik Seedhouse. 2010.
10. ↑  Sullivan, Sarajane (2021-10-22). "Submersible vessel that explored the Titanic coming to Greenwich". *GreenwichTime* (en inglés). Arquivado dende o orixinal o 20 de marzo de 2023. Consultado o 2023-03-20.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Somerxíbel Modificar a ligazón no Wikidata*** |

### Outros artigos

* submarino
* narcosubmarino

### Bibliografía

* Polmar, Norman. *"Bathyscaph"*. World Book Online Reference Center. 2008. (consultado o 26 de xaneiro de 2008).  .

|  |  |
| --- | --- |
| Control de autoridades | 
* Wd: Q1570255
* AAT: 300212632
* BNCF: 9593
* EBID: ID
* JSTOR: submersibles
* KulturNav: ID
* LCCN: sh89001954

 |